FELJEGYZÉS

az MSZMP Központi Bizottsága részére

Tamási Áron 1952-ben írt eredetileg: Ördögölő Magyari című mesejátékának bemutatását veszélyesnek tartom. Az 1957 januárjában megkötött szerződéstől el kell álljunk. A következő megállapításaim vannak:

* a mű nem baloldali szellemiségű, szerzője egy **narodnyik**;

főhőse, akit már Ördögölő Józsiásnak hívnak, a nép egyszerű fia, aki a mű végére jó király lesz, mert legyőzte a sötét erőket; ez nacionalista érzelmeket korbácsol,

* királyságról szól, ahelyett, hogy népi demokráciába tette volna a cselekményt
* rendszerellenes, romboló mű;

ábrázolt világa mögött felismerhető a kapcsolat Magyarország és Erdély között, felismerhető a székely népmesék világa, nem engedhetjük meg a **baráti, szocialista Romániával** szemben

* a szerző nem munkás-, hanem népi karaktereket állított színpadra, ez erős osztályellenességre mutat
* egyszerű, mindenki számára érthető mondatok helyett, szinte „mondatzuhatagokat” használ:

Ilyen mondatokkal nem lehet tanítani, mint az a mi szocialista színházunk számára feleadat.

* klerikus köszönések jelennek meg a műben:

*„Áldás, békesség”* vagy *„Ámen”*

A vallásokra való utalás a tervszerű szocialista kultúrpolitika szellemével ütközik.

Budapest, 1957. június 15.

Major Tamás

igazgató

A nevezett mű nem baloldali szellemiségű, szerzője egy narodnyik. Rendszerellenes, romboló mű; nem munkás-, hanem népi karaktereket mutat, ez erős osztályellenességre mutat

“A burzsoá divatok szolgai kiszolgálása helyett a tervszerű szocialista kultúrpolitika útjára léphetünk. Legnagyobb eredményünk a szovjet színművek bemutatása, Nívótlanok voltak, az ellenséget szolgálták.”

nem ismertük fel a veszedelmeket, beleestünk a csapdába, amelyet a burzsoá ideológia a szabadság, tiszta művészet, kultúra, lelki finomság jelszavaival nikkelezve csempészett tapogatódzó lábaink alá.”

érthetetlen mondatzuhatag

Talán maga Tamási Áron is tudta, milyen sors vár az *Ördögölő Józsiás* című kedves mesejátékára. A művet 1952-ben írta, és bár tagadhatatlanul mese, jó és rossz harcol benne, fekete és fehér, nem egy mondata értelmezhető volt úgy is: érdemes kivárni a rossz idők végét, mert a fennálló rezsim napjai ugyanúgy meg vannak számlálva, mint az Ördög hatalmáé. A Budapesti Operettszínház előadásán jártunk.

A zenés tündérjáték főhőse Ördögölő Józsiás. Neve magában hordozza szinte az egész történetet: maga is a pokoli és az ideálisan jó, a démoni és az angyali erők örök küzdelmét jelképezi. A történet szerint Tündérországban Lámsza király lovagi tornát hirdet, aki nyer az Jázmina hercegnő kezét nyerheti el a koronával, a trónnal együtt. Józsiás diadalmaskodik, de a kudarcot vallott Bakszén ezt nem hagyja annyiban, és elkezdődik a harc a hatalomért. Nem más ez a játék, mint a szegény legény győzelme eszessége, testi-lelki ereje révén a pokol urai felett. Ezt tetézi boldogsága a kedvesével, Jázminával – az édenükbe tolakodók, az ország dolgát hátráltatók viszont lelepleződnek, halállal lakolnak vagy kiűzetnek az országból, mert ezt kívánja a nép: a tisztesség, a fény, a remény őrizője.Tamási Áron üzenete a ma emberének is újult erővel szól: az emberi lélekben – ha csak egy szikrája létezik is a tisztességnek – az eszményi jóra való hajlandóság szeretne érvényesülni.